**A VÁRHEGYI GYÖRGY ALAPÍTVÁNY ALAPÍTÓ OKIRATA**

(a módosításokkal egységes szerkezetben)

Alulírott alapító kinyilvánítja azon elhatározását, hogy az alábbiakban részletezett tartós közérdekű célra ALAPÍTVÁNYT hoz létre a Ptk. 74/A-74/F. §-ai, továbbá az 1997. évi CLVI. törvény rendelkezései alapján az alábbiak szerint:

I. Az Alapítvány elnevezése és székhelye

1. Az Alapítvány alapítója:

Magyar Alapítványi, Egyesületi és Magánoktatási Intézmények Egyesülete

(1035 Budapest, Szentendrei út 9.)

2. Az alapító vagyon:

100.000,- Ft, azaz egyszázezer forint.

3. Az Alapítvány neve:

Várhegyi György Alapítvány

4. Az Alapítvány székhelye:

1096 Budapest, Vendel utca 3.

5. Az Alapítvány levelezési címe:

1035 Budapest, Szentendrei út 9.

6. Az Alapítvány önálló jogi személy.

7. Az Alapítvány határozatlan időre létesül. Az Alapítvány jogi személy, amely a megjelölt közhasznú célok szolgálata során önállóan gazdálkodik.

II. Az Alapítvány célja

8. Az Alapítvány célja:

– A magyarországi független iskolák fennmaradásának, szervezeti és szakmai fejlődésének támogatása.

– Lehetőséget biztosít a független iskolák pedagógusainak, munkatársainak szakmai fejlődésére

– A személyközpontú pedagógiai kutatások támogatása, elősegítése.

– A független iskolákkal összefüggő szakmai, emberi teljesítmények elismerésére „Várhegyi György Díj” alapítása.

– A független iskolák működésének támogatása.

– A független iskolák együttműködésének, szervezeteinek támogatása.

9. Az Alapítvány közvetlen politikai tevékenységet nem folytat, szervezeteket, pártokat nem támogat és azoknak anyagi támogatást nem nyújt.

Az Alapítvány országgyűlési, megyei, fővárosi önkormányzati képviselőjelöltet nem állít, és nem ajánl. Az Alapítvány politikai tevékenységet a jövőben sem folytat.

Az Alapítvány vállalkozási tevékenységet csak közhasznú céljainak megvalósítása érdekében, azokat nem veszélyeztetve végezhet. A gazdálkodása során elért eredményét nem oszthatja fel, azt az Alapítvány közhasznú tevékenységére fordíthatja.

Az Alapítvány közhasznú tevékenysége az 1997. évi CLVI. Törvény 26. § (1) bekezdése c.) pontjának (4) alpontja alapján oktatás, nevelés, képességfejlesztés.

Az Alapítvány szolgáltatásait bárki, megkötés nélkül igénybe veheti, aki az Alapítvány elveit elfogadja.

III. Az Alapítvány induló vagyona

10. Az Alapítvány induló vagyonát az Alapítvány célját kijelölő alapító biztosítja.

11. Az alapító által biztosított Alapítványi vagyon az Alapítvány saját vagyona, az nem követelhető vissza.

12. Minden Alapítványi vagyonhoz történő hozzájárulást, illetve az Alapítványhoz tartozó ingó vagy ingatlan értéket nyilván kell tartani, a nyilvántartás vezetése az Alapítvány Kuratóriumának feladata.

13. Az Alapítványi vagyon forrása az Alapítványt támogató természetes és jogi személyek, vagy jogi személyiséggel nem rendelkező gazdasági társaságok által adott hozzájárulás. A hozzájárulás nem vonható vissza. Az Alapítvány vagyonához hozzá lehet járulni készpénzzel vagy tárgyi eszközökkel. A hozzájárulás összegét a könyv szerinti, illetve beszerzési értékek alapján kell meghatározni.

14. Az Alapítvány számlájára való befizetés forintban és devizában is történhet. Az Alapítvány vagyonából a Kuratórium tagjainak esetenként költségtérítés és tiszteletdíj fizethető.

15. Az Alapítványhoz minden magyar és külföldi természetes vagy jogi személy, továbbá ezek jogi személyiséggel nem rendelkező társasága csatlakozhat, aki (amely) az Alapítvány célkitűzéseivel egyetért, és képes vagyontárgyat, eszközt, szakértelmet, készpénzt az Alapítvány rendelkezésére bocsátani, amelyet az céljainak elérésére hasznosítani

tud, támogatását felajánlhatja.

Az elfogadásról az Alapítvány Kuratóriuma dönt. A Kuratórium a jogszabályokban

meghatározott feltételek mellett a befizetőknek adóigazolást ad.

IV. Az alapítványi vagyon felhasználása, gazdálkodás az alapítványi vagyonnal

16. A meghatározott célra adott összeget – az Alapítvány célkitűzései között – csak az adományozó által megjelölt célra szabad felhasználni.

17. Az Alapítvány vagyonával az Alapítvány Kuratóriuma rendelkezik. A Kuratórium az Alapítvány vagyonát a fenti céloknak megfelelően felhasználhatja.

18. Az Alapítvány váltót, illetve más hitelviszonyt megtestesítő értékpapírt nem bocsát ki. Amennyiben az Alapítvány befektetési tevékenységet folytat, a Kuratórium által elfogadott befektetési szabályzatot köteles készíteni.

Az Alapítvány a cél szerinti tevékenységéből, illetve vállalkozási tevékenységéből származó bevételeit és ráfordításait köteles elkülönítetten nyilvántartani.

Az Alapítvány köteles az éves beszámoló jóváhagyásával egyidejűleg közhasznúsági jelentést készíteni.

A közhasznúsági jelentésnek tartalmaznia kell:

– a számviteli beszámolót

– a költségvetési támogatás felhasználását

– a vagyon felhasználásával kapcsolatos kimutatást

– a cél szerinti juttatások kimutatását

– a központi költségvetési szervtől, az elkülönített állami pénzalapból,

a helyi önkormányzattól kapott támogatás mértékét

– a közhasznú tevékenységről szóló rövid tartalmi beszámolót.

A közhasznúsági jelentés jóváhagyása a Kuratórium kizárólagos hatáskörébe

tartozik.

V. Az Alapítvány szerve

19. Az Alapítvány képviselő és kezelő szerve: a Kuratórium, melynek létszáma 3–5 fő. A Kuratórium jelenleg 4 főből áll, melynek tagjai:

Vojnits Imréné a kuratórium elnöke

Anyja neve: Csighy Margit

Lakás: 1012 Budapest, Logodi utca 28.

Csongor Anna a kuratórium tagja

Anyja neve: Faludi Ágota

Lakás: 1132 Budapest, Visegrádi utca 3.

Heit Gábor a kuratórium tagja

Anyja neve: Fodor Márta

Lakás: 1111 Budapest, Bartók Béla út 20.

Bak Zsófia a kuratórium tagja

Anyja neve: Marton Erika

Lakás: 1132 Budapest, Kresz Géza utca 41.

A Kuratórium tagjait az alapító kéri fel határozatlan időre.

Az alapító a Kuratórium működéséről az alábbiak szerint rendelkezik:

Az Alapítványt a kuratórium elnöke képviseli a hatóságok és harmadik személyek előtt.

A bankszámla feletti rendelkezéskor az Alapítvány kuratóriumának elnöke – Vojnits Imréné – a kuratórium egy tagjával – Bak Zsófiával – együttesen ír alá.

A Kuratórium tagjai tevékenységüket társadalmi munkában végzik, de munkájuk során felmerülő költségeiket az Alapítvány megtérítheti.

A Kuratórium pályázatot írhat ki, ösztöndíjat ítélhet oda, továbbá feladata az odaítélt támogatások felhasználásának ellenőrzése is.

A Kuratórium szükség szerint, de évente legalább egyszer ülést tart. Az ülést az elnök 15 napra előre hívja össze a napirend írásbeli közlésével. Ha a Kuratórium nem határozatképes, addig kell ismételten újra összehívni, amíg a határozatképesség nem biztosított. A Kuratóriumi tag jogosult további napirendi pont felvételét indítványozni. A Kuratórium határozatképes, ha legalább három tag jelen van. Döntéseit egyszerű szótöbbséggel hozza. Ugyanez a szabály vonatkozik az éves beszámoló és a közhasznúsági jelentés jóváhagyására is. A Kuratórium titkos szavazással dönt a személyi kérdésekben, továbbá, ha a Kuratórium úgy dönt. (Amennyiben titkos szavazás esetén szavazategyenlőség állna elő, a szavazást addig kell ismételni, amíg az eredményes nem lesz.)

20. A Kuratóriumi tagság megszűnhet felmentéssel, visszahívással, lemondással, elhalálozással. Amennyiben valamelyik tag lemond, a megmaradt tagok kötelesek e tényről a alapítót értesíteni, aki új tagot jelöl ki.

21. A Kuratórium ülése nyilvános.

A Kuratórium üléseiről jegyzőkönyvet kell készíteni, és arról a határozatok könyvét kell vezetni. A jegyzőkönyvnek és a határozatok könyvének tartalmaznia kell a Kuratórium üléseinek időpontját, a meghozott döntések (határozatok) szó szerinti szövegét, a döntés hatályára vonatkozó rendelkezéseket, a döntést támogatók és az azt ellenzők számarányát

és – ha lehet – nevét. Nyílt szavazás esetén a támogatókat és az ellenzőket név szerint tartalmazza a jegyzőkönyv. A döntést ellenzők ellenvéleményüket írásban

csatolhatják. A jegyzőkönyveket és a határozatok könyvét a Kuratórium iratai között

meg kell őrizni. A működéssel kapcsolatban keletkezett bármely iratba, továbbá a közhasznúsági jelentésekbe való betekintést a Kuratórium munkanapokon, munkaidőben az Alapítvány székhelyén előre egyeztetett időpontban bárki számára lehetővé teszi. A közhasznúsági jelentésekről a saját költségére bárki fénymásolatot kérhet.

22. A Kuratórium döntéseit az érintettekkel írásban igazolható módon, a nyilvánossággal pedig a székhelyén elhelyezett hirdetőtábla segítségével közli.

Az Alapítvány működése módjának, szolgáltatásai igénybevétele módjának, gazdálkodásának legfontosabb adatait az Alapítvány székhelyén elhelyezett hirdetőtáblán való kifüggesztéssel kell közzétenni.

A közhasznúsági jelentést az Alapítványi és Magániskolák Egyesületének

www.maganiskolak.hu nevű honlapján kell nyilvánosságra hozni.

23. A Kuratórium határozathozatalában nem vehet részt az a személy, aki, vagy akinek közeli hozzátartozója (Ptk. 685. § b.) pont), élettársa (a továbbiakban együtt: hozzátartozó) a határozat alapján a.) kötelezettség vagy felelősség alól mentesül, vagy b.) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

A közhasznú szervezet megszűntét követő két évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be – annak megszűntét megelőző két évben legalább egy évig – vezető tisztséget, amely az adózás rendjéről szóló

törvény szerinti köztartozását nem egyenlítette ki. A vezető tisztségviselő, illetve az ennek jelölt személy köteles az Alapítványt előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

24. Amennyiben az Alapítvány éves bevétele az 5.000.000 Ft-ot (azaz ötmillió forintot) meghaladja, a vezető szervtől elkülönült felügyelő szerv (Felügyelő Bizottság) létrehozása akkor is kötelező, ha ilyen kötelezettség más jogszabálynál fogva egyébként nem áll fenn.

VI. Záró rendelkezések

25. Az Alapítvány megszűnik a Magyar Köztársaság Polgári Törvénykönyve

74/E §. (2)–(4) bekezdésében meghatározott esetekben.

26. Az Alapítvány a Fővárosi Bíróságnál történő nyilvántartásba vétellel jön létre.

27. Az alapító okiratban nem szabályozott kérdésekben a Magyar Köztársaság Polgári Törvénykönyvének az Alapítványokra vonatkozó, továbbá az 1997. évi CLVI. Törvény a közhasznú szervezetekről rendelkezései irányadóak.

Az alapító okirat módosításának jogát az alapító fenntartja magának.

Alapítványi és Magániskolák Egyesülete Budapest, 2000.

alapító